احمد کایا

احمد کایا (بزائه ۱۹۵۷ - بمرده ۲۰۰۰)، کوردی خوننده‌ی تورکیه‌یی بی‌یه. وه اعتراض‌خونی سبک ره تورکیه دله بساته، وه دِتا زوون تورکی و کوردی جه خوندسته.

وه سال ۱۹۵۷ شهر ملاطیه دله دنیا بموئه. ونه پییر کورد و ونه ماری تورک بینه. وشون شهر مردمون هم علویون تورکی بینه. وه شه نوجوونی گدر به خاطر شرایط سخت زندگی، شه خانواده همراه بورده استامبول دله. ونه پییر که قبلا اتا نساجی کارخنه دله کار کارده استامبول دله، اتا نمایشگاه دله پادو بیّه. خادی احمد اینتا سَره گاته: «هر روز که مدرسه جه شیمی سِرِه پییر ره دیمی مشغول بشستن مردِم ِماشین بی‌یه و همیشک شه پَلی گاتمه گت بیمه شه پییر سه نمایشگاه ماشین خریمبه که شه ارباب بوئه.» ولی ونه پییر چن سال بعدش بمرده. 

ونه جوونی کودتای کنان اورن جه هم گدر بی‌یه و خفقون شدیدی تورکیه‌ دله دیی‌یه. وه که به شدت این وضع جه مخالف بی‌یه سال ۱۹۸۵ شه رفقون جه آلبومی ره هدائه بریم، ولی مامورون ونه کاستون ره جمع هاکردنه ولی بعد اینکه مردِم اعتراض هاکردنه مجبور بَینه دِباره ونه کاستون ره پخش هاکنن. 

ونه دومین آلبوم ترانهٔ شفق نوم داشته. وجود شعری به همین نوم اولکو تامر، که به دلیل داشتن افکار سیاسی اعدام منتظر بی‌یه جه، موجب آوازهٔ هر چه ویشتر کایا بیّه.

کایا بعد همکاری با گت شاعرون تورکیه خله معروف بیّه مثل هایال اوغلو، آتیلا ایلهان و اورهان کوتال. کایای لقب «دموکرات خسته» بی‌یه که وه ره اتا کاست به همین نوم جه بییته.

 کایای کوردی هویت 
احمد کایا اتا رستوران دله و اتا مراسم میون که ده‌ها ترکیه‌ای هنرمند و خوننده دیینه بائوته که شه ره کورد دونده و خانه اتا کوردی آلبوم هم اجرا هاکنه. این گپ په، سردار اورتاچ وه ره فحش هدا و تروریست و تجزیه‌طلب بخوندسته و ونه تحریک په حاضرین کارد و چنگال و نمکدون و... ره کایا سو کپّل هاکردنه و ترکیه‌ی سرود ملی ره دسته جمعی بخوندستنه.

 آلبوم‌شناسی 

کایا در مجموع ۲۷ آلبوم دانه.

Aglama Bebegim-۱۹۸۵
Acilara Tutunmak-۱۹۸۵
Safak Turkusu-۱۹۸۶
An Gelir-۱۹۸۶
Yorgun Demokrat-۱۹۸۷
Baskaldiriyorum-۱۹۸۸
Resitaller ۱-۱۹۸۹
Iyimser Bir Gul-۱۹۸۹
Resitaller ۲-۱۹۹۰
Sevgi Duvari-۱۹۹۰
Basim Belada-۱۹۹۱
Dokunma Yanarsin-۱۹۹۲
Resitaller ۳-۱۹۹۲
Tedirgin-۱۹۹۳
Sarkilarim Daglara-۱۹۹۴
Beni Bul-۱۹۹۵
Yildizlar ve Yakamozlar-۱۹۹۶
Dosta Dusmana Karsi-۱۹۹۸
Hoscakalin Gozum-۲۰۰۱
Birazda Sen Agla-۲۰۰۳
Kalsin Benim Davam-۲۰۰۵
Dinle Sevgili Ülkem 
Gözlerim Bin Yasynda
siirler
Ya Ryza Simdi
Yağmur Türküleri
Kocero
ropörtaj

 پانویس 


 منابع 
 «سایت رسمی احمد کایا» 
 مشارکت‌کنندگان ویکی‌پدیا، «Ahmet Kaya»، ویکی‌پدیای انگلیسی، دانشنامهٔ آزاد. (نسخهٔ ۱۹ سپتامبر ۲۰۰۶).
 Ahmet Kaya

 پیوند به بیرون 
 وب‌گاه جهان موزیک
 دهمین سال‌مرگ احمد کایا، صدای اعتراض در ترکیه

کایا
رج:کوردستون گت آدمون
کایا، احمد